**Farské oznamy**

**Tridsiata prvá nedeľa – rok B (3. 11. 2024)**

|  |  |  |
| --- | --- | --- |
| Pondelok | Sv. Karola Boromejského, biskupa | 17.30 |
| Utorok |  | 7.00 |
| Streda | O sv. Jozefovi | 17.30 Dom smútku |
| Štvrtok | Za povolania na kňazský stav | 17.30 |
| Piatok |  | 17.00 |
| Sobota | Výročie posviacky Lateránskej baziliky | 17.00 Oblazov |
| Nedeľa | Tridsiata druhá nedeľa cez rok | 8.00 a 10.30 |

Pozývam vás viac myslieť na našich zosnulých v očistci, ktorí potrebujú našu modlitbu. V tieto dni môžeme pre nich získavať i plnomocné odpustky do 8.novembra a to tým, že sa vyspovedáme a prijmeme Pána Ježiša v Eucharistii, navštívime cintorín a pomodlíme sa modlitbu Otče náš, Verím v Boha a na úmysel Sv. otca a skúsime vylúčiť záľubu i v ľahkom hriechu. V tomto týždni preto tak zvlášť pozývam zúčastniť sa sv. omše i v týždni. Skúsme aspoň za jednu dušičku zabojovať. Dnes je aj prvá nedeľa, zvykneme sa spolu stretnúť ako ružencové bratstvo, je možné, že dnes ešte budete prijímať návštevy, aj ja by som išiel domov, kto príde o 15.00 môžete sa spoločne pomodliť sv. ruženec.

Vo štvrtok budeme mať celodennú adoráciu od 8.45 do 17.20.

V piatok o 18.30 pozývam birmovancov na stretnutie do farského centra.

Dnes je zbierka pre potreby našej farnosti.

Vzadu pri východe si môžete zakúpiť sviečku za nenarodené deti. Menšiu za 2eurá a väčšiu za 5. Vo štvrtok po sv. omši budeme mať lectio divina.

Tí, čo ste si adoptovali bohoslovca v Afrike počas jedného roka, môžete na budúcu nedeľu doniesť peniaze do sakristie alebo to budeme môcť uhrádzať priamo na účet SK23 8360 5207 0042 0386 9759 do poznámky treba napísať svoje meno a Afrika.

Členovia SSV si môžu vyzdvihnúť podielové knihy a zaplatiť členské 10eur.

Otec biskup Tomáš pozýva mladých na diecézne stretnutie mládeže s názvom KRÁĽOVSKÝ VÍKEND, ktoré sa uskutoční v dňoch 23. – 24. novembra 2024, v priestoroch Gymnázia sv. Františka z Assisi v Žiline. Prihlasovanie prebieha pomocou online formulára do 17. novembra. K prihlasovaciemu formuláru sa dostanete pomocou naskenovania QR kódu na plagáte alebo na facebooku: Mládež Žilinskej diecézy alebo na instagrame: za\_mladych.

Ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.21 . Želám vám peknú nedeľu, prijmite teraz požehnanie a skúsme sa pred obedom spoločne pomodliť ako rodina, ktorá ďakuje Pánovi za jeho dary napr. Otče náš ☺.

**Odpočinutie večné daj dušiam ó Pane a svetlo večné nech im svieti,**

**nech odpočívajú v pokoji. Amen**